Η **Αθλητική Ένωση Πεύκων Συκεών Μαχητές Πειραματικό** είναι ελληνικό αθλητικό σωματείο που δραστηριοποιείται στην περιοχή Πεύκα του πολεοδομικού συγκροτήματος Θεσσαλονίκης. Αγωνίζεται με χρώματα το σκούρο μπλε και το κίτρινο. Στο έμβλημά του εμφανίζεται ένας πολεμιστής καθώς και μια μπάλα καλαθοσφαίρισης, το άθλημα το οποίο καλλιεργεί. Ως έδρα χρησιμοποιεί το Κλειστό Γυμναστήριο του Δημοτικού Αθλητικού Κέντρου Πεύκων, χωρητικότητας 350 καθήμενων θεατών.

Η ίδρυση του συλλόγου έλαβε χώρα τον Ιούλιο του 2017. Προέκυψε από τη σταδιακή συγχώνευση των τμημάτων καλαθοσφαίρισης πολλών σωματείων του Δήμου Νεαπόλεως-Συκεών, με τελευταία αυτή των Μαχητών Δόξας Πεύκων και του Παναθλητικού Πειραματικού Συκεών. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία *«Παναθλητικός Πειραματικό Συκεών»*, ενώ η ανδρική στη Β' Εθνική Κατηγορία ως *«Μαχητές Πειραματικό Πεύκων»*.

Ιστορική εξέλιξη των σωματείων των σωματείων του Δήμου Νεαπόλεως-Συκεών
-----------------------------------------------------------------------

#### Δόξα Ρετζικίου (1959)

Ο *«Α.Ο. Δόξα Ρετζικίου»* ιδρύθηκε το 1959 στην περιοχή του Ρετζικίου με κύρια ενασχόληση στην αρχή το άθλημα του ποδοσφαίρου. Την δεκαετία του 1970 η καλαθοσφαίριση μπήκε στους κλάδους άσκησης του σωματείου με ανδρικό αλλά και γυναικείο τμήμα. Το ανδρικό τμήμα κατέκτησε την περίοδο 2010-11 το Πρωτάθλημα Α' Κατηγορίας Θεσσαλονίκης, ανεβαίνοντας στη Γ' Εθνική. Σημαντικότερες στιγμές στην ιστορία του γυναικείου τμήματος είναι η κατάκτηση του Πρωταθλήματος της Α' Κατηγορίας Γυναικών της Ε.ΚΑ.Σ.Θ. το 1996-97  και η μετέπειτα συμμετοχή του στο Πρωτάθλημα της Β' Εθνικής Κατηγορίας την αγωνιστική περίοδο 1996-97.

#### Παναθλητικός Συκεών (1988)

Κύριο λήμμα: Παναθλητικός Σ.Φ. Συκεών
Ο *«Παναθλητικός Σ.Φ. Συκεών»* και μετέπειτα *«Παναθλητικός Α.Ε. Συκεών»* ιδρύθηκε το 1988, καλλιεργώντας πληθώρα αθλημάτων. Πρώτο δημιουργήθηκε το γυναικείο τμήμα καλαθοσφαίρισης και το ανδρικό αργότερα, το 2013. Το γυναικείο ανήλθε στις εθνικές κατηγορίες το 2008, φτάνοντας στην κορυφαία το 2014. Το ανδρικό αγωνίστηκε μόνο σε τοπικό επίπεδο.

#### Απόφοιτοι Πειραματικού

Η ομάδα καλαθοσφαίρισης του Πειραματικού Σχολείου του Πανεπιστημίου Θεσσαλονίκης αγωνίστηκε στην Α1 Εθνική Γυναικών την περίοδο 1992-1993.

#### Μαχητές Πεύκων (1996)

Ο *«Α.Σ. Μαχητές Πεύκων»* ιδρύθηκε το 1996 με την ονομασία «Μαχητές Ιπποδρομίου» από μια παρέα νεαρών φίλων. Το 2000 η ομάδα μετέφερε την έδρα της στην περιοχή των Πεύκων, αλλάζοντας το όνομά της σε «Μαχητές Πεύκων». Από εκεί αρχίζει η πορεία της σε διάφορα αθλήματα παράλληλα με την καλαθοσφαίριση, όπως το ποδόσφαιρο, η πετοσφαίριση και η ποδηλασία. Στην καλαθοσφαίριση, η σημαντικότερη στιγμή του σωματείου ήταν η άνοδος το 2011 του ανδρικού τμήματος στην Α' Κατηγορία Ε.ΚΑ.Σ.Θ.

#### Μαχητές Δόξας Πεύκων (2012)

Κύριο λήμμα: Α.Σ. Μαχητές Δόξας Πεύκων
Τα δύο σωματεία από το 2010 συνεργάζονταν σε επίπεδο ακαδημιών. Το Μάιο του 2012 αποφασίστηκε από τις διοικήσεις τους η συγχώνευση των τμημάτων τους για το άθλημα της καλαθοσφαίρισης και η δημιουργία ενός νέου σωματείου με αμιγή ενασχόληση το συγκεκριμένο άθλημα. Το νέο σωματείο ονομάστηκε «Α.Σ. Μαχητές Δόξας Πεύκων» και ως χρώματά του ορίστηκαν το σκούρο μπλε και το κίτρινο. Τα υπόλοιπα τμήματα των προηγούμενων σωματείων συνέχισαν αυτόνομα την πορεία τους.

#### Παναθλητικός Πειραματικό Συκεών (2015)

Κύριο λήμμα: Παναθλητικός Πειραματικό Συκεών (καλαθοσφαίριση γυναικών)
Τον Αύγουστο του 2015 ανακοινώθηκε η απορρόφηση των τμημάτων καλαθοσφαίρισης του Σ.Α. Πειραματικού από το σωματείο Παναθλητικός Α.Ε. Συκεών. Προϊόν ήταν το νέο σωματείο του *«Παναθλητικού Πειραματικού Συκεών»* με ανδρικό και γυναικείο τμήμα. Το πρώτο εντάχθηκε στο Πρωτάθλημα της Α' Κατηγορίας Θεσσαλονίκης, ενώ το δεύτερο στην Α2 Εθνική Κατηγορία.

Ιστορική αναδρομή
-----------------

### Ίδρυση

Τον Ιούλιο του 2017 ο Παναθλητικός Πειραματικό Συκεών συστρατεύτηκε με τους Μαχητές Δόξας Πεύκων. Η γυναικεία ομάδα αγωνίστηκε το επόμενο φθινόπωρο στην Α1 Εθνική Κατηγορία με την επωνυμία *«Παναθλητικός Πειραματικό Συκεών»*, ενώ η ανδρική στη Β' Εθνική Κατηγορία ως *«Μαχητές Πειραματικό Πεύκων»* και αργότερα ως *«Αθλητική Ένωση Πεύκων Συκεών Μαχητές Πειραματικό»*. Τα αγωνιστικά τμήματα νεαρών αθλητών και αθλητριών (Κ20, εφηβικό, νεανίδες, παίδες, κορασίδες) λειτούργησαν ενιαία κάτω από την ομπρέλλα της αντρικής και γυναικείας ομάδας αντίστοιχα.

Την αγωνιστική περίοδο που μόλις είχε ολοκληρωθεί ο Παναθλητικός είχε αναδειχθεί Πρωταθλητής στο 2ο Όμιλο Βορρά της Γ' Εθνικής, λαμβάνοντας το εισιτήριο ανόδου στη Β' Εθνική. Οι Μαχητές με τη σειρά τους εξασφάλισαν αγωνιστικά την παραμονή τους στην Α2 Εθνική, αλλά αποχώρησαν αυτοβούλως λόγω οικονομικών δυσκολιών. Ο σύλλογος που προέκυψε από τη συγχώνευσή τους δήλωσε συμμετοχή στο Πρωτάθλημα Βορρά της Β' Εθνικής, από κοινού με 14 ακόμη σωματεία. Καθήκοντα πρώτου προπονητή ανέλαβε ο μέχρι τότε προπονητής του Παναθλητικού, Δημήτρης Γεροφώτης, με συνεργάτη τον Παναγιώτη Βρογγιστινό. Οι αγωνιστικές υποχρεώσεις της ομάδας για την περίοδο 2017-18 ξεκίνησαν από το Κύπελλο Ελλάδος. Ο πρώτος επίσημος αγώνας του νέου συλλόγου έλαβε χώρα στις 13 Σεπτεμβρίου 2017 στα Πεύκα με αντίπαλο την Καβάλα. Στο παιχνίδι αυτό ηττήθηκε με σκορ 55-63 και αποκλείστηκε από τη συνέχεια του θεσμού. Σε ό,τι αφορά το Πρωτάθλημα, οι Μαχητές συγκέντρωσαν 14 νίκες σε 28 αγωνιστικές, καταλαμβάνοντας την 9η θέση στην τελική βαθμολογία. Κορυφαίος σκόρερ της ομάδας ήταν ο αθλητής Τάσος Δήμας.

Το επόμενο φθινόπωρο οι Μαχητές επέστρεψαν στην αγωνιστική δράση για τις υποχρεώσεις του στο Κύπελλο. Ωστόσο γνώρισαν τον αποκλεισμό στην 1η Αγωνιστική της Α' Φάσης, όπου ηττήθηκαν εκτός έδρας από την Ελευθερούπολη με σκορ 68-45. Στο μεταξύ είχε αποφασιστεί οι ομάδες που θα συνέθεταν τους Ομίλους της Β' Εθνικής να αυξηθούν κατά δύο. Συνεπώς οι Μαχητές ήρθαν αντιμέτωποι με 13 συλλόγους, ολοκληρώνοντας τη χρονιά με 15 νίκες και 15 ήττες. Ισοβάθμισαν με την Προποντίδα-Χαλκηδόνα και βάσει των μεταξύ τους αποτελεσμάτων τοποθετήθηκαν χαμηλότερα αυτής στην τελική κατάταξη και ειδικότερα στην 8η θέση. Προπονητές της ομάδας ήταν μέχρι τα τέλη Ιανουαρίου ο Δημήτρης Γεροφώτης και ο Δημήτρης Παπαβασιλείου. Στον πάγκο της ομάδας κάθισε για το υπόλοιπο της χρονιάς ο Λευτέρης Χατζηκυριακίδης.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2017-18 | 3 | Β' Εθνική | 9 | - | 14-14 | - | - | Τάσος Δήμας | 1η - Α' Φάσης | 1 | - | - | - |
| 2018-19 | 3 | Β' Εθνική | 8 | - | 15-15 | - | - |  ? | 1η - Α' Φάσης | 1 | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Γιώργος Βαϊντερλής |
|  | Τάσος Δήμας |
|  | Αλέξης Μαυρίδης |
|  | Γιάννης Μητσάκης |
|  | Δημήτρης Στόλης |

 |  |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Δημήτρης Γεροφώτης | Ιουλ 2017 - Ιαν 2019 |
|  | Λευτέρης Χατζηκυριακίδης | Φεβ 2019 - σημ |

 |  |

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2019-20, ο Α.Ε.Π.Σ. Μαχητές Πειραματικό λαμβάνει μέρος στο Πρωτάθλημα της Β' Εθνικής Κατηγορίας Ανδρών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Βορρά, τον οποίο συνθέτουν 16 στον αριθμό σύλλογοι.

Την ίδια χρονιά συμμετείχε και στο θεσμό του Κυπέλλου Ελλάδος. Στην 1η Αγωνιστική της Α' Φάσης πραγματοποίησε νικηφόρο πέρασμα από την έδρα της Χ.Α.Ν.Θ. με το τελικό σκορ να διαμορφώνεται σε 68-83. Στη 2η Αγωνιστική ήταν η σειρά της ομάδας των Πεύκων να αποκλειστεί, εφόσον ηττήθηκε εντός έδρας από τον Α.Σ. Καρδίτσας με σκορ 56-90.

Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου Πεύκων, χωρητικότητας 350 καθήμενων θεατών. Πρόεδρος του διοικητικού συμβουλίου είναι ο Άγγελος Παντελογλου. Καθήκοντα πρώτου προπονητή διατηρεί από το Φεβρουάριο του 2019 ο Λευτέρης Χατζηκυριακίδης.

 
Παραπομπές
----------

1. 1 2 3  «Ιστορία», πληροφορίες στον επίσημο ιστότοπο του συλλόγου.
2. 1 2  «Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. ↑  «Πρωταθλήτρια της Α' ΕΚΑΣΘ ανδρών από χθες η Δόξα Ρετζικίου», αρθρο στον ιστότοπο Tsiotras.blogspot.gr, 12 Απριλίου 2011
4. ↑  «Έναρξη της χρονιάς για τα τμήματα του Παναθλητικού», άρθρο στον ιστότοπο Tsiotras.blogspot.com, 26 Αυγούστου 2013.
5. ↑  «Τερψιθέα και Παναθλητικός στην Α1», άρθρο στον ιστότοπο Sport24.gr, 13 Απριλίου 2014.
6. ↑  «Στην Α1 Παναθλητικός και Τερψιθέα» Αρχειοθετήθηκε 2014-04-26 στο Wayback Machine. άρθρο στον ιστότοπο WomenSports.gr, 13 Απριλίου 2014.
7. 1 2  «Συγχωνεύονται Δόξα Πεύκων και Μαχητές - Χωρίς νόημα τα μπαράζ ανόδου στην Α΄ ΕΚΑΣΘ ανδρών», άρθρο στον ιστότοπο Tsiotras.blogspot.gr, 15 Μαΐου 2012.
8. ↑  «Συνένωση Παναθλητικού-Πειραματικού», άρθρο στον ιστότοπο NorthBasket.gr, 23 Αυγούστου 2015.
9. ↑  «Και εγένετο Παναθλητικός Συκεών - Πειραματικό», άρθρο στον ιστότοπο Tsiotras.blogspot.com, 24 Αυγούστου 2015.
10. ↑  «Και εγένετο Μαχητές Πειραματικό Πεύκων», άρθρο στον ιστότοπο Basketa.gr, 11 Ιουλίου 2017.
11. ↑  «Προχωρά η συνένωση Παναθλητικού Πειραματικού Συκεών και Μαχητών Δόξας Πεύκων», άρθρο στον ιστότοπο Tsiotras.blogspot.gr, 11 Ιουλίου 2017.
12. ↑  «Βαθμολογία και Αποτελέσματα Πρωταθλήματος Γ' Εθνικής Κατηγορίας Ανδρών (2ος Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
13. ↑  «Συγχώνευση και Β' Εθνική για Μαχητές», άρθρο στον ιστότοπο Gazzetta.gr, 6 Ιουνίου 2017.
14. 1 2  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
15. ↑  «Τα αποτελέσματα στην πρεμιέρα του Κυπέλλου Ελλάδας», άρθρο στον ιστότοπο Sport24.gr, 13 Σεπτεμβρίου 2017.
16. ↑  «Τζάμπολ στο Κύπελλο», άρθρο στον ιστότοπο BasketNet.gr, 13 Σεπτεμβρίου 2017.
17. ↑  «Ανανέωσε ο Δήμας με τους Μαχητές Πειραματικού Πεύκων», άρθρο στον ιστότοπο Tsiotras.blogspot.gr, 15 Ιουνίου 2018.
18. ↑  «Το πανόραμα του Κυπέλλου Ελλάδας», άρθρο στον ιστότοπο Gazzetta.gr, 15 Σεπτεμβρίου 2018.
19. ↑  «ΓΣ Ελευθερούπολης: Πάτησε… γκάζι στο 2ο ημίχρονο», άρθρο στον ιστότοπο KavalaSport.gr, 15 Σεπτεμβρίου 2018.
20. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
21. ↑  «Μαχητές Πευκών: Ανανέωσε ο Γεροφώτης και το τεχνικό τιμ», άρθρο στον ιστότοπο Basket247.gr, 31 Μαΐου 2018.
22. ↑  «Τέλος ο Γεροφώτης, επιστρέφει Χατζηκυριακίδης στους Μαχητές», άρθρο στον ιστότοπο JumpShot.gr, 29 Ιανουαρίου 2019.
23. ↑  «Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Βορρά) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
24. ↑  «Κύπελλο Ελλάδας (Βορράς): Ο Ερμής Λαγκαδά στον δρόμο του Ολυμπιακού Β'», άρθρο στον ιστότοπο SuperBasket.gr, 18 Σεπτεμβρίου 2019.
25. ↑  «Τα αποτελέσματα στο Κύπελλο Ελλάδας», άρθρο στον ιστότοπο της εφημερίδας «Φως», 18 Σεπτεμβρίου 2019.
26. ↑  «Πρόκριση ...στο ρελαντί!», άρθρο στον ιστότοπο KarditsaSport.gr, 22 Σεπτεμβρίου 2019.
27. ↑  «Δυνατό ξεκίνημα στις επίσημες υποχρεώσεις από τον Α.Σ Καρδίτσας», άρθρο στον ιστότοπο Billkara.blogspot.com, 22 Σεπτεμβρίου 2019.
28. ↑  «Κλειστό Γυμναστήριο Πεύκων», πληροφορίες στον ιστότοπο Gipeda.gr.
29. ↑  «Επιστροφή Χατζηκυριακίδη στα Πεύκα», άρθρο στον ιστότοπο Tsiotras.blogspot.com, 30 Ιανουαρίου 2019.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ε.Π.Σ. Μαχητές Πειραματικό, επίσημος ιστότοπος.
* Α.Ε.Π.Σ. Μαχητές Πειραματικό, επίσημος λογαριασμός στο Facebook.
* Α.Ε.Π.Σ. Μαχητές Πειραματικό στο Instagram
* Α.Ε.Π.Σ. Μαχητές Πειραματικό, επίσημο κανάλι στο YouTube.

  


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β' Εθνικής Κατηγορίας Καλαθοσφαίρισης Ανδρών 2022-2023 |
| --- |
|  |
| 1ος Όμιλος Βορρά | 
* Αναγέννηση Καρδίτσας
* Βίκος Ιωαννίνων
* Δόξα Λευκάδας
* Έσπερος Λαμίας
* Ιωάννινα (Α.Γ.Σ.)
* Ναύαρχος Βότσης
* Νίκη Βόλου
* Ολυμπιακός Βόλου
* Πρωτέας Γρεβενών
* Τρίκαλα
* Φίλιππος Βέροιας
 |  |
|  |
| 2ος Όμιλος Βορρά | 
* Ακαδημία ΔΕΚΑ
* Γέφυρα
* Ερμής Λαγκαδά
* Ευκαρπία
* Λεύκιππος Ξάνθης
* Μακεδονικός Νεάπολης
* Μαχητές Πειραματικό
* Πανσερραϊκός
* Πολύγυρος
* Σταυρούπολη
* Χ.Α.Ν.Θ.
 |
|  |
| 1ος Όμιλος Νότου | 
* Αχαγιά '82
* Αίολος Αγυιάς
* Δάφνη Δαφνίου
* Εθνικός Πειραιώς
* Ένωση Ιλίου
* Ζωγράφου
* Ηλυσιακός
* Ληξούρι
* Μίλων Νέας Σμύρνης
* Μύκονος
* Παγκράτι
* Φανάρια Νάξου
 |
|  |
| 2ος Όμιλος Νότου | 
* Αιγάλεω
* Εκπαιδευτήρια Δούκα
* Έσπερος Καλλιθέας
* Νέα Κηφισιά
* Οίαξ Ναυπλίου
* Ο.Φ.Η.
* Παλαιό Φάληρο
* Πανελευσινιακός
* Πανιώνιος Νέας Σμύρνης
* Πεύκη
* Πρωτέας Βούλας
* Χανιά
 |

 |